Diari Oficial de la Generalitat Valenciana


Sumari del DOGV 9864, del 05-06-2024 (2024/5087)

RESOLUCIÓ de 29 de maig de 2024, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica d'Atenció a les Víctimes i Accés a la Justícia, relatives a la inscripció en el Registre de Fundacions de la Comunitat Valenciana de noves entitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9864

Data del DOGV
:   05-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5087


Data del document
:   29-05-2024

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ de 29 de maig de 2024, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica d'Atenció a les Víctimes i Accés a la Justícia, relatives a la inscripció en el Registre de Fundacions de la Comunitat Valenciana de noves entitats. [2024/5087]  
La Secretaria Autonòmica d'Atenció a les Víctimes i Accés a la Justícia ha dictat les resolucions següents:  
- Resolució d'11 d'abril de 2024 del secretari autonòmic d'Atenció a les Víctimes i Accés a la Justícia, per la qual es va acordar inscriure en el Registre de Fundacions de la Comunitat Valenciana l'entitat denominada «Fundació Somos Vida y Conciencia de la Comunitat Valenciana», amb el número 264A, classificant-la de caràcter cultural. El domicili de la Fundació queda establit al carrer Jaime Balmes, núm. 6, 2n, CP 03924, d'Elda (Alacant).  
Fins i activitats:  
«La Fundació té per objecte els fins d'interés general educatiu i cultural com ara:  
La difusió de la cultura general, i els fins de caràcter assistencial, educatius, de cooperació al desenvolupament i de defensa del medi ambient entre altres.  
Promoure, fomentar i desenvolupar estudis, investigacions i tot tipus d'activitats sobre temes de caràcter empresarial i social, amb especial atenció a l'àmbit humanitari.  
Promoure, fomentar i desenvolupar estudis, investigacions i tot tipus d'activitats sobre temes de caràcter educatiu, social i esportiu, amb especial atenció als treballadors/as d'este àmbit i que puguen contribuir a la millora i la qualitat del sistema educatiu, propiciar la capacitació per a l'exercici de les activitats professionals i potenciar la formació respecte als drets fonamentals, per a la pau, la cooperació i la solidaritat de tots els pobles.  
Fomentar i difondre tota classe d'activitats relacionades amb l'estudi i la investigació de les ciències i les tecnologies, les arts i les humanitats, per si mateixa o en col·laboració amb altres institucions.  
L'atenció a les persones amb el risc d'exclusió per raons físiques, econòmiques o culturals.»  
Beneficiaris:  
«Sense perjuí que el destinatari bàsic dels beneficis de la Fundació siga la societat espanyola en el seu conjunt, seran potencials beneficiaris de la Fundació les persones físiques o jurídiques domiciliades en la Comunitat Valenciana, conformement a les instruccions de servicis que, a cada moment, determine el Patronat.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el patronat que són legítims creditors d'estos, d'acord amb les bases, normes o regles que establisca a este efecte.  
Ningú podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.»  
  
- Resolució de 7 de maig de 2024, del secretari autonòmic d'Atenció a les Víctimes i Accés a la Justícia, per la qual es va acordar inscriure en el Registre de Fundacions de la Comunitat Valenciana a l'entitat denominada «Fundació Manaut de la Comunitat Valenciana», amb el número 671V, i la classifica de caràcter cultural. El domicili de la Fundació queda establit al carrer Santa Amalia, número 2, baix CP 46348 València.  
  
Fins i activitats:  
«Són fins de la Fundació de la Comunitat Valenciana Manut:  
1. Exposar, divulgar i protegir, l'obra artística i intel·lectual de l'artista José Manut així com dels seus coetanis relacionats en les arts, els seus béns i drets de qualsevol naturalesa, els seus projectes i obres artístiques, així com incrementar el reconeixement universal de la seua aportació a les belles arts.  
2. Gestionar l'activitat pública, cultural i econòmica del Museu José Manaut, així com dels seus fons artístics, bibliogràfics i documentals.  
3. Conservar, promocionar, exposar i, en general, difondre el llegat d'art contemporani de José Manaut.  
4. Catalogar, conservar i augmentar els fons bibliogràfics i documentals, en qualsevol suport, del Museu.  
5. Fomentar, divulgar i prestigiar el patrimoni artístic i defendre'l en el territori de l'estat espanyol i en el de qualsevol altre Estat.  
6. Promoure exposicions, estudis i iniciatives que atenguen les relacions entre l'obra de l'artista i els seus contemporanis en qualsevol relació amb finalitats artístics.  
7. Fomentar el desenvolupament i intercanvi d'idees, projectes, activitats, i col·laboracions amb altres institucions, museus, i fundacions en l'organització de projectes i activitats conjunts.  
8. Promoure l'activitat intel·lectual creativa i el pensament crític, com la investigació artística i la creativitat, mitjançant l'organització d'activitats com a congressos, fòrums, tallers, jornades i qualsevol iniciativa d'este gènere, que permeta difondre les activitats culturals de la Fundació.  
9. Col·laborar en la labor educativa dels nostres joves a través d'un programa educatiu que promoga l'interés per l'art i la cultura de manera lúdica i reflexiva, que siga integrador i interactiu.»  
Beneficiaris:  
«1. Els fins de la Fundació de la Comunitat Valenciana Manaut es dirigixen amb caràcter genèric a totes aquelles persones interessades en l'art i qualsevol de les seues manifestacions artístiques en general i en la pintura en particular i molt especialment en la figura de José Manaut i que mantinguen una actitud de respecte cap a les instal·lacions i obres del museu.  
2. La Fundació gaudirà de plena llibertat per a la constitució d'ajudes, premis, beques, d'acord amb els seus fins fundacionals, i es regirà per criteris d'imparcialitat i no discriminació en la determinació dels seus beneficiaris. La constitució d'estes estarà supeditada a les ajudes i finançament obtingut per la Fundació de la Comunitat Valenciana Manaut.  
3. El Patronat donarà informació suficient dels fins i activitats de la Fundació perquè siguen coneguts pels seus eventuals beneficiaris i altres interessats.»  
  
- Resolució de 7 de maig de 2024, del secretari autonòmic d'Atenció a les Víctimes i Accés a la Justícia, per la qual es va acordar inscriure en el Registre de Fundacions de la Comunitat Valenciana a l'entitat denominada «Fundació E CA-Sociocultural de Riba-Roja de Túria de la Comunitat Valenciana», amb el número 672V, i la classifica de caràcter cultural. El domicili de la Fundació queda establit a la casa consistorial, situada en la plaça de l'Ajuntament, número 9, de Riba-roja del Túria (CP 46784).  
  
Fins i activitats:  
«Constituïxen fins fundacionals els següents:  
1. La gestió, organització, promoció i difusió del Centre Cultural denominat Espai d'Art Contemporani El Castell (E CA), situat en el municipi de Riba-roja de Túria.  
2. La promoció cultural i artística mitjançant la col·laboració amb artistes, així com amb entitats socials i culturals, tot això a través de qualsevol fórmula jurídica vàlida en dret, per al seu torn protegir el patrimoni material i immaterial d'entitats d'àmbit soci cultural.  
3. Fomentar i promoure les iniciatives que contribuïsquen al desenvolupament artístic i acostament a l'art, en qualsevol de les seues manifestacions, de tots els col·lectius, ciutadans i ciutadanes de Riba-roja de Túria.»  
Beneficiaris:  
«Seran potencials beneficiaris de la Fundació totes les persones o entitats interessades en la promoció cultural i artística de la Comunitat Valenciana, així com les persones o entitats que desenvolupen la seua activitat en estos camps, sense que quede limitat a l'àmbit personal o sector de la població atesa per l'actuació de la Fundació, perquè esta dirigix les seues prestacions a la ciutadania en general.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors d'estos, d'acord amb les bases normes o regles que establisca a este efecte.  
Ningú podrà al·legar enfront de la Fundació dret preferent a gaudir dels seus beneficis, ni imposar la seua atribució a persona o entitat determinada.»  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, que establix com a funció específica del Protectorat el «donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 29 de maig de 2024.- La consellera de Justícia i Interior, p. d. (R 29.04.2024; DOGV 9843, 07.05.2024), el secretari autonòmic d'Atenció a les Víctimes i Accés a la Justícia: Javier Carlos Bazán Benítez.